Call DW บนหุ้น BMCL ปรับตัวขึ้นตามหุ้นอ้างอิง
นักลงทุนยังคงเทรด SET50 DW หนาแน่นหลังจากดัชนีหลักทรัพย์อ้างอิงเคลื่อนไหวผันผวน โดยสัญญาซื้อขายล่วงหน้า S50M15 เปิดลบเกือบ 10 จุด และแกว่งตัวขึ้นลงผันผวน
17 มิ.ย. 2558

บล.แมคควอรี เปิดเผยถึง นักลงทุนยังคงเทรด SET50 DW หนาแน่นหลังจากดัชนีหลักทรัพย์อ้างอิงเคลื่อนไหวผันผวน โดยสัญญาซื้อขายล่วงหน้า S50M15 เปิดลบเกือบ 10 จุด และแกว่งตัวขึ้นลงผันผวน ขณะที่ SET50 Index เคลื่อนไหวในกรอบ 984.30-991.70 จุด โดยมีแรงขายในหุ้นกลุ่มหลักๆ เช่นหุ้นพลังงาน ธนาคาร เทคโนโลยี และรับเหมาก่อสร้าง ท่ามกลางวอลุ่มการซื้อขายที่ไม่สูงมากนัก
ซึ่งทำให้นักลงทุนให้ความสนใจเทรด SET50 DW ทั้ง Call และ Put โดย DW28 ที่เกี่ยวข้อง เช่น S5028P1506B S5028C1506A และ S5028C1508A ซึ่งส่วนใหญ่เป็นรุ่นที่เคลื่อนไหวตอบสนองต่อการเปลี่ยนแปลงของดัชนีหลักทรัพย์อ้างอิงได้ดี ขณะที่การซื้อขาย DW บนหุ้นรายตัวค่อนข้างกระจุกตัวอยู่ใน Call DW บนหุ้น ITD และ TRUE ตัวอย่างเช่น ITD28C1509A และ TRUE28C1509B เป็นต้น
อย่างไรก็ตาม  Call DW บางรุ่นสามารถปิดบวกได้หลังจากหุ้นอ้างอิงบวกสวนตลาด ตัวอย่างเช่น Call DW บนหุ้น PSL และ CPN เป็นต้น โดย DW28 ที่เกี่ยวข้อง เช่น PSL28C1509A +50.0% เทียบกับหุ้นอ้างอิงที่ปรับตัวขึ้น +5.0% ส่วน CPN28C1507A +11.8% เทียบกับหุ้นอ้างอิงที่ปรับตัวขึ้น +3.3% เป็นต้น ทั้งนี้ การปรับตัวลงของหุ้นอ้างอิงส่วนใหญ่ส่งผลให้ Put DW ปรับตัวขึ้น ตัวอย่างเช่น TRUE28P1509A +4.7% เทียบกับหุ้นอ้างอิงที่ปรับตัวลง -3.4%
สำหรับข้อมูลการซื้อขาย DW28 พบว่านักลงทุนซื้อสุทธิใน Call DW บนหุ้นอ้างอิงที่ปรับตัวลง เช่น TRUE28C1512A 8.1 ล้านหน่วย TPIP28C1510A 5.0 ล้านหน่วย รวมทั้งมีนักลงทุนบางส่วนซื้อสุทธิใน SET50 Call ด้วย ตัวอย่างเช่น S5028C1506A และ S5028C1509A ส่วนแรงขายสุทธิมีจำนวนเล็กน้อยใน JAS28P1508A และ IRPC28C1509A เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 28,938.88 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  717.33 ล้านบาท
คิดเป็น 2.5%  